 www.tasemo.fi

Jäsenlehti 3/2024 29.11.2024

** PUHEENJOHTAJAN MIETTEITÄ JOULUN ALLA**

Ensimmäinen kalenterivuosi puheenjohtajana alkaa olla pulkassa ja on aika alkaa valmistella ensimmäistä toimintasuunnitelmaa ja budjettia ensi vuodelle. Itse asiassa ensimmäiset tilaisuudethan on jo hallituksessa sovittukin ensi vuoden alkupuolelle ja niistä hieman enemmän muualla tässä lehdessä.

Kulunut vuosi on ollut varsin työn täyteinen hallituksen näkökulmasta. Useita hienoja matkoja ja koulutustilaisuuksia. Lisäksi aivan uutena asiana oli kesäjuhla Kutalan Nuorisoseurantalolla. Se oli iso ponnistus järjestäjille eikä aivan kaikkia jälkitöitä ole vieläkään saatu loppuun, mutta aivan loppusuoralla ollaan. Hallitus päättikin, että noin suurta ponnistusta ei ole mahdollista tehdä joka vuosi. Mietitään kesäjuhlien konseptia ja ajankohtaa rauhassa ja pidetään ainakin yksi välivuosi noinkin suurimuotoisista juhlista. Sen sijaan ensi vuonna taas pyritään järjestämään pikkujoulut, siis vajaan vuoden kuluttua.

Ennen joulua meillä oli vielä Laikun lavalla 4.12.2024 tilaisuus metsänomistajien digitaalisista palveluista ja mehiläisten merkityksestä metsäluonnolle. Samalla pohdittiin olisiko metsänomistajilla laajemminkin mahdollisuus hyödyntää näitä pörriäisiä luonnon monimuotoisuuden lisääjinä ja samalla vaikkapa sivuelinkeinona.

Molemmat aiheet ovat varsin ajankohtaisia. Toisaalla tässä lehdessä raportoin lyhyesti Heinolassa pidetystä seminaarista, jossa pohdittiin metsien luontoarvoja. Miten niitä voidaan edistää samanaikaisesti metsien taloudellisen käytön kanssa? Keskustelu käy vilkkaana ja siihen on TaSeMonkin syytä varautua ja olla valmiina. Ennallistamisasetuksen toimeenpanon valmistelusta onkin oma tilaisuus huhtikuussa

Digitalisaatio on tullut jäädäkseen myös metsätalouteen ja metsien hoitoon. Digitaalisten palveluiden avulla saamme tulevaisuudessa entistä parempaa ja kohdennettua palvelua niin metsien hoitoon kuin luonnon tasapainon ylläpitämiseen. Rauman sahan vierailu toi konkreettisesti esiin miten pitkällä automaatio ja tukkien digitaalinen mittaus röntgenillä tapahtuvaan läpivalaisuun saakka on arkipäivää jo nykyisin. Enkä usko, että olisimme jotenkin saavuttaneet digitalisaation saturaatiopisteen. Päinvastoin tulevina vuosina digipalveluiden merkitys ja tarjonta kasvavat merkittävästi. Siksi kannattaa seurata ja olla ajan tasalla mitä tänään on tarjolla. Huomenissa on jo sitten uudet, entistä paremmat ja tehokkaammat palvelut ja toimintatavat käytössä.

Näinkin viime yönä unta, että tulevaisuudessa taimia istuttaessa tietojärjestelmään menee tarkka tieto istutettavasta puusta ja sen kasvupaikasta. Jokaisella istutetulla puulla on oma EU:n määräämä sotu-tunnus ja sen varttumista seurataan päivittäin laserkeilauksella satelliittien kautta, jolloin puun pituus, halkaisija,tilavuus, oksaisuus ym. on nähtävissä reaaliaikaisesti karttapalvelussa.

Näin pitkällä ei vielä (onneksi) olla, joten meidän kaikkien on hyvä lähteä lähiaikoina tarkastamaan onko tullut tuulituhoja. Samalla tulee hyötyliikuntaa ja toivottavasti rutkasti hyvää mieltä luonnossa liikkumisesta.

Tällaisilla enemmän ja vähemmän asiapitoisilla mietteillä toivotan kaikille TaSeMolaisille

**Hyvää Joulua ja Onnellista Uutta Vuotta 2025**

Markku Lahtinen

**KATSAUS LEHDEN TEKEMISESTÄ**

Tervehdys lehden tekijältä, jälleen kertyi asiaa tulevista tapahtumista ja menneiden kertailusta. Saimme myös taas terveiset Brysselistä, kuinka siellä metsäasioitamme hoidetaan. Hoidan yhä edelleen lehden tekemisen ja hoidan jäsenrekisteriä, joten niihin liittyvät asiat minun kauttani. Naistenlahden voimalavierailu oli todella suosittu ja hyvää palautetta on tullut paljon, joten järjestetään vielä yksi käynti sinne. Myös Rauman sahan vierailu yritetään saada aikaan. Pari muistutusta vielä tulevasta, keväällä kun jäsenmaksulaskut tulevat, niin muistakaa maksaa viitetiedolla, muuten aiheutuu runsaasti ylimääräistä työtä ja virheitäkin voi sattua. Myös uusia jäseniä kaikki voivat kalastella mukaan.

Mauri Inha

TULEVIA TAPAHTUMIA

1. **Naistenlahden voimalaitos 4.2.2025**

Naistenlahden voimalalaitoskäynti

* ti 4.2 klo 14.00-15.30, ryhmän koko15 henkilöä

Suuren suosion ja mielenkiintoisen kohteen takia järjestän vielä kolmannen vierailun. Toivottavasti saamme ryhmän täyteen.

Osallistujista tarvitsemme osallistujalistan etukäteen edellisviikon keskiviikkoon mennessä.

Laitoskierroksella tarvitaan turvavarustus eli turvakengät, huomioliivi ja kypärä visiirillä tai suojalasi. Jos on omia varusteita, niin voi ottaa mukaan.

Heillä on jonkin verran lainattavissa turvavarusteita.  Turvakenkien osalta tarvitsemme etukäteen tiedon kengän koosta. esim. nimilistan yhteydessä.

Lisäksi vieraiden vaatetuksen osalta toivomme pitkälahkeisia  housuja. Hame tai mekko ei sovellu kierrokselle.

 Ilmoittautumiset [mauri.inha@tasemo.fi](mailto:mauri.inha@tasemo.fi)

* + 1. mennessä. Ilmoittautuminen alkaa heti.

1. **Esitelmätilaisuus Lahdesjärven ABC:llä**

Aika: 12.2.2025 klo 17-20

Paikka: ABC Lahdesjärven Pyynikki Sali

Illan aiheena on Kemera tuen muuttuminen Metkaksi. Mitä se tarkoittaa metsänomistajalle ja miten nyt kannattaa toimia nuoren metsän hoidossa. Lisäksi pohditaan kannattaisiko jatkossa perustaa sekametsiä ja miten sen voisi toteuttaa. Tilaisuudessa esiintyy mm. Metsäkeskuksen asiantuntijoita.

**3.TaSeMon vuosikokous**

Aika: 19.3.2025 klo 17-20

Paikka: OP-Tampere, Hämeenkadulla

Ennen vuosikokousasioita aiheena sukupolvenvaihdosten tekeminen ja yhteismetsänomistus yhtenä metsänomistuksen muotona. Esiintyjinä asiantuntijoita OP:sta ja Metsätilat.fi:stä.

1. **Esitelmätilaisuus Lahdesjärven ABC:llä**

Aika: 16.4.2025 klo 17-20

Paikka: ABC Lahdesjärven Pyynikki Sali

Illan aiheena Ennallistamisasetus ja sen toimeenpanon valmistelutilanne. Tarkoituksena on saada keskusteluun mukaan toimijoita eri tahoilta ja saada aikaan vaikuttava tilaisuus, jossa pohditaan metsien merkitystä suomalaisille eri näkökulmista.

1. **Rauman saha – Metsä Fibre vierailukäynti**

****

Rauman sahan vierailu oli myös todella suosittu ja monet jäivät matkan ulkopuolelle ja myös siirto eri päivälle aiheutti poisjäämisiä. Rauman saha on tässä vaiheessa ilmoittanut, että enää ei ensi vuonna käyntejä järjestettäisi. Olen kuitenkin alustavasti puhunut sinne, jos saisimme vielä yhden käynnin järjestettyä. Joten tiedotamme sähköpostilla ja nettisivuilla heti kun asia selviää ja järjestämme päivän matkan Raumalle ja hiukan erilaisella oheisohjelmalla.

**MENNEITÄ TAPAHTUMIA**

**Kesäjuhla**

**Kuva, joka sisältää kohteen taivas, piha-, ruoho, puu

Kuvaus luotu automaattisesti**Avoimet kesäjuhlat olivat 31.7.2024 klo 13-22 Kutalan Nuorisoseurantalolla Sastamalassa.

Juhlien järjestelyt hoidettiin noin 20 talkoolaisen voimin.

Kaikkiaan juhlapaikalla kävi päivän mittaan noin 220 henkilöä tutustumassa metsänhoitoon. Arviomme mukaan yhdistyksen jäseniä näistä oli noin puolet eli 110 henkilöä.

Yhdistyksen esittelypisteellä jäseneksi liittyi 5 uutta jäsentä, ja lisäksi heinäkuussa tilaisuudesta ilmoiteltaessa tuli neljä uutta jäsenhakemusta.

Ensimmäiset isojen metsäkoneiden esittelijät tulivat paikalle jo kello kymmenen jälkeen ja kello 13 mennessä olikin kaikki esittelijät ja esiintyjät tulleet paikalle.

Ennen iltapäivän metsäaiheista ohjelmaa Nokian Herkkutupa Oy:n tarjoili seisovasta pöydästä erinomaisen lounaan noin sadalle juhlavieraalle.

Varsinaisen ohjelma-osuuden alettua sattui paikalle voimakas ukkoskuuro, joka kasteli kaikki paikat. Vaikka esittelypiteet oli suojattu katoksilla, pääsi voimakas sade kostuttamaan monien esittelijöiden esittelymateriaaleja. Erityisen hankalaksi muodostui parkkipaikkana ollut nurmikenttä, joka kastui ja pehmeni pitkin iltapäivää jatkuneiden kuurojen seurauksena. Onneksi olimme osanneet varautua avustamaan autoja niin työntämällä kuin paikallisen maa- ja metsätalousyrittäjän traktorin vetämänä.

Iltapäivän rankat vesikuurot verottivat selvästi osallistujia, etenkin kun sääennusteet olivat jo muutaman päivän ennustaneet kovia sateita juuri tuolle iltapäivälle. Sateisesta säästä huolimatta onnistuimme kuitenkin toteuttamaan kesäjuhlien ohjelman suunnitellusti ja yleisöltä saatu palaute on ollut erittäin hyvää.

Ohjelma osuus alkoi aikataulun mukaisesti Seurojentalon esiintymislavalla klo. 14. Puheenjohtajan tervetulotoivotusten jälkeen Erkki Etelä-Aho esitteli Metsämiesten Säätiön taustoja ja nykyistä toimintaa.

Esityksiä oli ohjelman mukaisesti kaikkiaan yhdeksän. Niissä käsiteltiin ajankohtaisia metsänhoitoon ja puukauppaan liittyviä aiheita. Liitteenä olevassa käsiohjelmassa sivulla 3 on tilaisuuden esitykset ja esittelijät mainittu. Samoin sivulla 5 on esitelty piha-alueella olleet parikymmentä esittelijää, jotka esittelivät omia metsänomistajille suunnattuja palvelujaan.

Moottorisahaveiston Suomen mestari Jarmo Koivisto veisti moottorisahalla kauniin karhun, joka huutokaupattiin illan päätteeksi.

Pihamaalla oli myös leikkimielinen käpykisa ja vanhojen työkalujen näyttely, jossa osallistujat saivat arvuutella mitä milläkin työvälineellä oli aikoinaan tehty.

Arpajaiset osoittautuivat suosituksi ohjelmanumeroksi, kun palkintoina oli yhteistyökumppaneidemme lahjoittamia arvokkaita metsäaiheisia tuotteita.

Lämmin kiitos kaikille tilaisuuteen osallistuneille ja talkoolaisille, jotka mahdollistivat tällaisen tilaisuuden järjestämisen.

**Erityiskiitokset myös Metsämiesten Säätiölle, joka tuki tilaisuutta**.

Markku Lahtinen

**TASEMON vierailut Naistenlahden voimalaitoksella**

TASEMO vieraili lokakuussa Naistenlahden voimalaitoksella kahden ryhmän voimin. Laitosta ja Tampereen energia-asioita esitteli ansiokkaasti käynnissäpitopäällikkö Jari Perälä.

Tampereen energia tuottaa lämpöä, jäähdytystä ja sähköä omissa voimalaitoksissa sekä lämpölaitoksissa Tampereen alueella. Se on yksi Suomen suurimmista kaukolämmön tuottajista. Yhteistuotannolla jopa 90 % polttoaineen sisältämästä energiasta saadaan hyödynnettyä sähkönä ja lämpönä.

Tamperelainen energiantuotanto on yhdistelmä erilaisia energianlähteitä. Päätuote on kaukolämpö, jota valmistetaan polttamalla yhdyskuntajätettä ja erilaisia polttoaineita kuten puuta. Lisälämpöä saadaan muassa sähkökattiloilla, tuulivoimalla ja teollisuuden hukkalämmöistä. Tuotantoa optimoidaan tunti tunnilta sen mukaan, mikä tapa on kulloinkin edullisin.

Keskimäärin 80 % tamperelaisesta kaukolämmöstä tuotetaan jo nyt uusiutuvilla energialähteillä. Tulevaisuudessa kiinteistöjen lämmittämisen hiilijalanjälki on lähes olematon. Kun viimeisetkin sähkökattilat saadaan käyttöön, 97 prosenttia tamperelaisesta kaukolämmöstä tuotetaan uusiutuvilla polttoaineilla. Vuonna 2030 kaikki kaukolämpöä käyttävät tamperelaiskiinteistöt ovat lämmitysenergian osalta hiilineutraaleja.

**Naistenlahden voimalaitos**

Naistenlahden voimalaitos sijaitsee aivan Näsijärven rannassa. Kiertokävelyllä saimme ihmetellä, miten pienelle alueelle uusi voimalaitos on rakennettu.

Kun naistenlahti 3 sijaitsee keskeisellä ja näkyvällä paikalla on haluttu korostaa voimalaitoksen tätä uutta osaa tavalla, joka jättää muut osat varjoon. Tämä saavutettiin suurten, jopa kahdeksan metriä korkeiden 3D-julkisivuelementtien avulla. Julkisivu elää vuorokauden ajan mukaan valon ja varjon leikkinä. Erityisesti iltaisin valaistus korostaa näyttävää julkisivua.

Naistenlahti 3 on uuden ajan biolaitos, joka tuottaa energiaa 100 % uusiutuvilla polttoaineilla Tampereelle, Pirkkalaan ja Ylöjärvelle. Se korvasi 1971 valmistuneen vanhan voimalaitoksen ja tulee toimimaan Tampereen Energian päätuotantolaitoksena seuraavien vuosikymmenten ajan.

Naistenlahti 3 lyhyesti:  
- valmistumisvuosi 2023   
- Valmetin valmistama kiertopetikattila  
- pääpolttoaine uusiutuvat metsäperäiset biomassat  
- sähköteho 50 MW ja lämpöteho 160 MW  
- hyötysuhde yli 90 % (savukaasujen lämpötila noin 15 astetta)  
- tuottaa 50 % koko Tampereen kaukolämmöstä

Biopolttoaineisiin perustuvan voimalaitoksen ykköspolttoaineena toimii puu, joka tulee pääosin pirkanmaalaisista metsistä noin 150 km säteellä. Haketta tarvitaan noin 50 - 60 rekkakuormaa päivässä. Kun polttoaine tulee läheltä, sen kuljetuksesta aiheutuvat päästöt pysyvät maltillisina. Tulevaisuudessa kierrätyspolttoaineiden ja -puun käyttöä tullaan lisäämään entisestään. Näin se tuo työtä ja työpaikkoja Pirkanmaalle.

**Tulevaisuus**

Kaukolämmön hiilineutraalius on tärkeä ominaisuus. Siihen voidaan myös yhdistää niin sanottu tekninen hiilinielu. Tällöin tuotannossa syntyvät hiilidioksidit otetaan piipun päästä talteen ja varastoidaan pysyvästi meren alle. Kun poltetun puun tilalle kasvaa uusia puita, jotka sitovat hiiltä itseensä, lopputuloksena on lämmitysjärjestelmä, jossa päästöjen kokonaismäärä on negatiivinen. Visiona onkin, että Naistenlahdessa otetaan käyttöön hiilidioksidin talteenottojärjestelmä, jonka ansiosta kaukolämpö muuttuu hiilinegatiiviseksi viimeistään vuonna 2040. Tampereella suunnitelmat hiilidioksidin talteenottoa varten ovat jo pitkällä.

Veikko Rouhiainen

**TASEMON vierailu Rauman sahalla**

TASEMO vieraili marraskuussa Metsä Groupin Rauman sahalla. Vierailijamäärä oli sahan toimesta rajoitettu 50 henkilöön. Matka-aamuna Jari-myrskyn takia ryhmä pieneni hieman lisää. Suuren kiinnostuksen vuoksi selvitetään mahdollisuutta järjestää toinen matka ensi vuonna.

**Kuva, joka sisältää kohteen vaate, insinööritieteet, teollisuus, henkilö

Kuvaus luotu automaattisestiRauman saha**

Metsä Groupilla on neljä sahaa; Lappeenrannassa, Raumalla, Rengossa ja Vilppulassa. Rauman mäntysaha käynnistyi 2022. Se on maailman edistyksellisin sahalaitos ja Suomen kaikkien aikojen suurin sahainvestointi. Investoinnin arvo oli noin 260 miljoonaa euroa. Sahan tuotantokyky on 750 000 kuutiometriä vuodessa. Saha on käynnissä 24/7 joka päivä.

Rauman sahalinjan sahausnopeus on parhaimmillaan 250 metriä minuutissa. 130-metrisen sahalinjan kapasiteetti puolestaan on jopa yli 40 tukkia minuutissa. Se on kolme kertaa perinteistä sahan linjanopeutta suurempi. Mäntytukki sahataan sahan tuotteiksi reilussa sekunnissa.

Sahan tuotanto keskittyy vaativiin, esimerkiksi komponentti- ja puusepänteollisuuden, asiakastuotteisiin. Mäntysahatavara soveltuu erityisen hyvin ikkunoihin, oviin, hirsitaloihin, puusepänteollisuuteen, teolliseen höyläykseen, korkealaatuisiin liimapuuratkaisuihin, sormijatkamiseen, listoihin, lämpöpuuksi ja pakkausteollisuuden käyttökohteisiin. Suurin osa tuotannosta menee vientiin.

**Uusi tuotantotekniikka**

Rauman saha kokonaisuudessaan edustaa suomalaista huipputeknologiaa. Koko sahan toiminta ohjataan yhdestä valvomosta, noin 10 henkilön toimesta. Se tarkoittaa, että sahatavara kulkee jalostuslinjalla ilman manuaalisia työvaiheita. Voitiin todeta, että tuotantolinjalla ei ihmisiä tosiaan näkynyt.

Sahalinjan toimintoja ohjaavat uudet teknologiainnovaatiot, kuten konenäkö, oppiva tekoäly ja useat integroidut tietojärjestelmät. Ne takaavat sahatavaran tasalaatuisuuden ja kustannustehokkuuden. Keskeiset koneyksiköt perustuvat Veisto Oy.n patentoimaan HewSaw dx-sahaus™-teknologiaan.

Kuva, joka sisältää kohteen vaate, henkilö, Kypärä, työvaatteet

Kuvaus luotu automaattisestiKarkeasti voidaan kuvata, että tukit sahataan usealla koneyksiköllä vaiheittain. Linjalla tukki ajetaan ensin tukkimittarin läpi. Siinä se valokuvataan päältä ja läpivalaistaan sisältä. Skannauksen jälkeen tukki pyöritetään optimoituun sahausasentoon pelkkahakkurin työstöä varten. Pelkkahakkurit tekevät tukista kantikkaan hakettamalla tukista pois ylimääräiset pintapuut. Pelkkasahausvaiheessa ensimmäiset pyörösahat sahaavat pelkkaan esisahausuran, ja samassa koneyksikössä sijaitsevat jakoterät erottavat saheet toisistaan. Jakosahausvaiheessa teräparit on sijoitettu samaan koneyksikköön, tai erilleen omiin koneyksikköihinsä. Särmäysterät viimeistelevät prosessin, jolloin saheet tulevat valmiiksi tuorelajittelua varten.

Veisto valitsi nimen dx uudelle tekniikalleen, koska se on matematiikan termi, jolla kuvataan integroinnin äärettömän ohutta siivua. Dx sahaus™-tekniikassa pyöröterien leikkuusyvyys pienenee murto-osaan perinteiseen kaksiakselisahaukseen verrattuna. Näin mahdollistetaan korkeampi syöttönopeus ja ohuemmat sahausraot. Tämä puolestaan johtaa isompaan tuotantovolyymiin, parempaan saantoon jokaisesta tukista sekä parempaan pinnan laatuun ja mittatarkkuuteen.

Vierailulla pääsimme seuraamaan koko sahauslinjan toimintaa linjan vierellä kulkevalta vierailijatasolta. Valokuvata sai vain yhdessä kohdassa. Muut tuotantovaiheet kuten tukkilajittelu, kuivaus, sahatavaran lajittelu ja pakkaus edustavat perinteisempää teknologiaa. Niitä ei esitelty yksityiskohtaisesti.

**Matkan muuta ohjelmaa**

Sahan esittelyn jälkeen ehdimme tutustumaan myös Rauman vanhaan kaupunkiin. Sen erityispiirteitä esitteli kävelyn ohessa kaksi opasta aidolla raumankielellä. Rauman vanha kaupunki oli todella näkemisen ja kokemisen arvoinen paikka. Parhaimmillaan se on jouluvalojen aikaan ja kesäaikaan.

Paluumatkalla poikettiin vielä Kivikylän kotipalvaamossa kahvitauolla ja täydentämässä ruokavarastoja.

Päivällä lounastimme FresCo ravintoloiden Etappi salissa. Seisovan pöydän lounas oli erittäin monipuolinen ja herkullinen.

FresCo ravintolat oli juuri palkittu vuoden yrittäjä palkinnolla.

Kuva, joka sisältää kohteen sisä-, huonekalu, katto, tuoli

Kuvaus luotu automaattisesti

**Muuta**

Rauman huippumoderniin sahaan on mahdollista tutustua myös täysin uudella tavalla. Sahasta on laadittu moderni virtuaaliesitys kuvien, videoiden ja infotekstien avulla. Esityksen erikoisuutena ovat 360-kuvat, joiden avulla pääsee liikkumaan sahan tiloista toisiin ja voi itse päättää katsooko kuvia ylös, alas tai vaikka 360- astetta ympäri pyörien. Tätä voi suositella kaikille sahasta ja virtuaalitekniikasta kiinnostuneille. Esitys löytyy osoitteesta [www.metsagroup.com/fi/metsafibre/metsafibre/sahatavaran-tuotanto/rauman-saha/virtuaalisaha/](http://www.metsagroup.com/fi/metsafibre/metsafibre/sahatavaran-tuotanto/rauman-saha/virtuaalisaha/)

Kokonaisuutena voi todeta, että on hienoa, että Suomeen saadaan tällaista huipputeknologiaa olevia tuotantolaitoksia. Ne varmistavat suomalaisen metsätalouden ja -teollisuuden kilpailukykyä. Samalla koko Suomen hyvinvointi ja elintaso kehittyy suotuisasti.

**Muita tapahtumia**

Jaakko Temmeksen 70-vuotisjuhlaseminaari

**”Ne tulee ja vie meidän metsät”**

Näin raflaavasti kysyi Jaakko Temmes täyttäessään 70 vuotta. Jaakko on aiemmin toiminut Pääkaupunkiseudun Metsänomistajat PKMO ry:n sekä Etämetsänomistajien Liiton puheenjohtajana ja jatkaa edelleen aktiivista metsänhoitoa sekä toimintaa metsänomistajien yhteisten asioiden ajamiseksi.

Ne tulee ja vie meidän metsät-kutsuseminaari pidettiin upeassa Heinolan WPK-talossa, jonne marraskuisena keskiviikko iltapäivänä kokoontui meitä metsäasioista kiinnostuneita noin puolen sataa. Erinomaisen tarjoilun ja seminaariesitelmien ohessa käytiin vilkasta keskustelua metsien suojelusta. Metsien suojelua ja luonnonsuojelua voidaan edistää paitsi ns. virallisilla järjestelyillä kuten METSO-ohjelmalla mutta myös vähintään yhtä tärkeää on metsänomistajien omaehtoinen ns. hiljainen suojelu. Omaehtoista hiljaista suojelua on järkevää harjoittaa esim. vähäarvoisilla metsätalouspaikoilla, kuten kosteikoissa, mäkien laeilla, kivikoissa ja muuten vaikeapääsyisissä paikoissa. Näiden lisäksi vesistöjen suojavyöhykkeillä ja muuten tärkeiksi luontokohteiksi katsomillaan alueilla metsänomistajat suojelevat merkittävän määrän suonalaista metsäluontoa.

Mikä on sitten ongelma?

Kun metsään kerääntyy omaehtoisella suojelulla merkittäviä luontoarvoja voi käydä niin, että metsänomistaja menettää metsänsä hallintaoikeuden ilman mitään korvausta. Tällaista viestiä saamme toistuvasti eri toimijoilta.

Seminaarin tavoitteena ei ollut pitää juhlapuheita, ei heristää yhteistä nyrkkiä vahvistamaan omaa kuplatotuuttamme, vaan pohtimaan rehellisen avoimesti sitä kuumentunutta metsäkeskustelua, joka velloo suojeluasioiden ympärillä.

Kuva, joka sisältää kohteen vaate, henkilö, puku, Ihmisen kasvot

Kuvaus luotu automaattisestiKutsuttuina alustajina olivat MTK:n metsäjohtajanakin toiminut Juha Hakkarainen, pitkän uran metsäteollisuudessa tehnyt Päivi Salpakivi-Salomaa, Compensate-säätiön toiminnanjohtaja Annukka Valkeapää ja Jyväskylän yliopiston akatemiatutkija Annukka Näyhä.

Minulla oli hieno mahdollisuus olla yhtenä seminaarin osallistujista edustamassa TaSeMoa ja onnittelemassa Jaakkoa niin seitsemästäkymmenestä ikävuodesta kuin 30-vuotisesta metsänomistajan urasta.

Tilaisuus tarjosi upean ympäristön kohtaamille ja keskusteluille. Puhetta etenkin luontoarvomarkkinoiden luomisesta ja sen tuomista mahdollisuuksista metsänomistajille.

Juuri tällaista keskustelua jatkossa tarvitaan, jossa tuodaan esiin eri näkökulmia niin metsänomistajien taloudellisista tavoitteista kuin luonnon monimuotoisuuden ja ilmasto asioiden huomioon ottamisesta. Miten näistä lähtökohdista luodaan tulevaisuudessa tasapainoiset ratkaisut niin metsien talouskäytölle kuin luontoarvomarkkinoille, joilla metsänomistaja voi tehdä myös taloudellisesti mahdollisia kauppoja luontoarvoista.

Markku Lahtinen

Kuva, joka sisältää kohteen henkilö, Ihmisen kasvot, vaate, hymy

Kuvaus luotu automaattisesti

TERVEISET BRYSSELISTÄ

**Uuden kauden kynnyksellä Brysselissä**

Tätä kirjoittaessa Euroopan unionin komissio on nimittämisvaiheessa. Komissaariehdokkaat ovat käyneet parlamentin kuulemisissa, joissa ehdokkaita tentattiin heidän salkkunsa sisältökysymyksistä. Tämän jälkeen parlamentin valiokunnat äänestivät kunkin ehdokkaan soveltuvuudesta tehtäväänsä. Lopuksi parlamentti äänestää koko komission kokoonpanosta marraskuun lopun täysistunnossaan.

Tunnelma ja odotukset alkaneelle kaudelle ovat muuttuneet edelliseen kauteen verrattuna. EU-vaalien myötä uusi parlamentti on aiempaa oikeistolaisempi ja teollisuusmyönteisempi, mutta myös entistä jakaantuneempi, kun molemmat äärilaidat vahvistuivat. Entisenkaltainen keskiryhmien koalitio on kyllä edelleen olemassa, mutta se on hauraampi kuin ennen. Käytännössä tämä tarkoittaa sitä, että enemmistöjä asioiden läpiviemiseksi on hankalampi löytää.

Mitä kauden vaihdos tarkoittaa metsien ja luonnonvara-alojen kannalta? Ensinnäkin puhetapa on jo muuttunut. Vihreän siirtymän sijaan on siirrytty puhumaan puhtaasta teollisesta siirtymästä, jolla halutaan kiinnittää huomiota ilmastonmuutoksen torjunnan ja päästöjen vähentämisen lisäksi tapaan käyttää resurssejamme kestävällä tavalla.

Toisin sanoen, kun viime kaudella pääpaino oli metsien suojelussa ja hiilinielujen kasvattamisessa, nyt painopiste tuntuisi olevan muuttumassa metsien kestävää käyttöä enemmän ymmärtävään suuntaan.

Suomalaisesta biokiertotaloutta korostavasta näkökannasta tarkastellen muutos on kannatettava. EU:n perussopimuksissa ei mainita metsiä, eikä EU:lla ei ole yhteistä metsäpolitiikkaa, vaan se kuuluu jäsenvaltioiden toimivaltaan. Tästä huolimatta viime kaudella säädettiin valtava määrä metsiä sivuavaa lainsäädäntöä. Metsiä ei voi sivuuttaa ilmastonmuutoksen torjunnassa, eikä uusiutuvien luonnonvarojen käytössä.

EU-alueen metsien osalta pitää aina muistaa, että jäsenvaltioiden metsät ja suhtautumistavat vaihtelevat voimakkaasti. Tilanteen voisi jakaa karkeasti kolmeen: on aktiivista metsänhoitoa ja kestävää puuntuotantoa painottavia maita, kuten Suomi ja Ruotsi.

Toiseen ryhmään kuuluvat metsien monikäyttöä ja luonnonläheistä metsänhoitoa korostavat maat, kuten Saksa ja Irlanti. Kolmannessa ryhmässä ovat puolestaan agrometsätaloutta ja muita ekosysteemipalveluita kuin puuntuotantoa alleviivaavat maat, kuten Italia ja Portugali.

Tämä tarkoittaa käytännössä sitä, että yhteisen nimittäjän hakeminen hyvin erilaisille maille vaatii paljon työtä ja taustoitusta, jos oman näkemyksensä haluaa otettavaksi huomioon. Portugalilainen korkintuottaja ei välttämättä heti ymmärrä suomalaista sahayrittäjää, vaikka uusiutuvan raaka-aineen käyttö onkin yritystoiminnan ytimessä kummallakin.

Viime kauden lainsäädännön toimeenpano on vasta aluillaan ja joissakin tapauksissa itse lainsäätäminenkin on vielä kesken. Mainittakoon tässä yhteydessä esimerkiksi metsäkatosasetus, ennallistamisasetus ja metsätiedon keräämistä koskeva monitorointiasetus, joka on edelleen muokattavana.

Asetuksen luonnos on hyvä esimerkki siitä, miten komissio pyrkii yhtenäistämään lainsäädäntöä, mutta ei ota jäsenmaiden eroja ja niissä tehtävää työtä riittävästi huomioon. Suomessa on kerätty erittäin kattavaa metsätietoa jo sadan vuoden ajan valtakunnan metsien inventoinnin kautta. Ei ole järkevää, että komissio tekisi päällekkäistä ja kallista työtä keräämällä samantyyppistä tietoa. Asetuksen neuvottelijana tulen tuomaan tämän näkökulman ja erityisesti metsäomistajien yksityisyyden suojan varmistamisen esiin. Asiasta väännetään vielä pitkään.

Kaiken kaikkiaan toivon, että alkaneella kaudella EU:ssa keskitytään erityisesti lainsäädännön toimeenpanoon, investointien vauhdittamiseen ja teollisuuden päästövähennyksiin. Ilmastotavoitteet on jo asetettu ja niihin pääseminen vaatii jokaisen jäsenmaan ja sektorin täysimääräistä sitoutumista työhön.

Metsiä koskevassa keskustelussa tuntuu välillä valitettavasti unohtuvan, että ne ovat uusiutuvana resurssina osa ratkaisua, eivätkä ongelma! Fossiilisten raaka-aineiden ja niiden käytön aiheuttamien päästöjen pitää olla keskustelun ytimessä.

Suomella on paljon annettavaa uuden komission työohjelmaan ja aloitteisiin. Komissio tulee muun muassa uudistamaan biokiertotalouden toimintasuunnitelman. Tavoitteena on korvata primääriraaka-aineita uusituvilla raaka-aineella, jotka ovat vähemmän hiili-intensiivisiä. Tässä metsänomistajilla on puuntuottajina keskeinen rooli.

Elsi Katainen

Silver-koulutus

Lopuksi terveiset Silver Entrepreneurship- koulutuksesta, johon Tasemolaisiakin kyseltiin alkuvuodesta. Nyt kurssi 18 osallistujasta puolet on Tasemon jäseniä.

Kuva, joka sisältää kohteen vaate, henkilö, sisä-, jalkineet

Kuvaus luotu automaattisesti

Kuvassa Tasemolaiset vasemmalta oikealle; Ilkka Raukola, Erkki Mäkelä, Mauri Inha, Ilpo Kömi, Tuula Saine, Erkki Etelä-Aho, Auli Pölönen. Kuvasta puuttuvat Heikki Rehakka ja Pentti Mustila

https://www.tuni.fi/fi/ajankohtaista/tamk-valmentaa-ikaantyvia-yrittajyydessa-kun-nama-ihmiset-jaavat-elakkeelle-aivan

**TaSeMo: hallituksen jäsenten yhteystiedot:**

Markku Lahtinen Puheenjohtaja Marja-Leena Lähteenmäki

markkuilmari.lahtinen@gmail.com marjal.lahteenmaki@gmail.com

050 524 6525 0400 994 584

Timo Mäkelä Varapuheenjohtaja Erkki Etelä-Aho

[timo.makela@andritz.com](mailto:timo.makela@andritz.com) [erkki.etelaaho@elisanet.fi](mailto:erkki.etelaaho@elisanet.fi0)

0500 627 938 050 524 6525

Sami Ruohtula Veikko Rouhiainen   
[sami@ruohtula.fi](mailto:sami@ruohtula.fi) veikko.t.rouhiainen@gmail.com  
050 563 8247 040 511 6611

Marko Selin, Rahastonhoitaja

marko.selin@nic.fi

0400 183 350

Kuva, joka sisältää kohteen Fontti, Grafiikka, teksti, kuvakaappaus

Kuvaus luotu automaattisesti